Downloaded from YTS.MX
Official YIFY movies site: YTS.MX
DEN SMUKKESTE PIGE I VERDEN
Fem, fire, tre…
DEN SMUKKESTE PIGE I VERDEN 3. SÆSON
RIGEN RAKELNA & INDRA JEGEL VÆRTER
Godaften og velkommen til sidste afsnit af Den smukkeste pige i verden!
Med mig, Rigen Rakelna, og min medvært…
Indra Jegel. Sammen skal vi i de næste fire måneder…
-For langt. -Okay, undskyld.
I aften finder vi vores ungkarl Brandon Prakosos sjæleven.
-Det er rigtigt. -Ja.
Må jeg ikke nok beholde én af de piger, Brandon ikke vælger?
Det vil jeg også.
Rigen, glem ikke, du har to syge børn derhjemme.
Nå ja, du har ret. Jeg må hellere gå.
-Nej, vi er jo på arbejde. -Men de er syge.
Okay.
-Kia. -Ja?
Kom, du kan gøre det færdigt senere.
-Jeg er næsten færdig. -Du arbejder for meget. Kom herhen!
Det gør ikke noget, Ram.
-Jeg bryder isen. -Hold op med at blande dig.
Tak, fordi du kom til vores sidste aften.
Ja. Giv en stor hånd til hr. Gunadi Wiraatmadja.
Sådan.
Og vi har også WinTV's prins.
-Selveste Reuben Wiraatmadja. -Wiraatmadja.
Publikum kan ikke vente længere.
-Ja. -Hvem vælger Brandon?
-Men først et par reklamer. -Skift ikke kanal.
-Kom med min kylling. -Er der mere?
-…kåre vinderen. -Vinderen kommer fra…
Hun bliver udnævnt…
Vi siger det.
-Fint. -Skift det.
Er du okay?
Tilbage til sidste aften af Den smukkeste pige i verden.
Det er spændende, ikke, Rigen?
Absolut. Vi er nået til slutningen af programmet.
Vi har snart navnet på vores ungkarl Brandon Prakosos sjæleven.
Men først vil vi invitere hr. Gunadi herop.
For han er jo indbegrebet af et familiemenneske.
Ja, han har en skøn familie. Han er formand for en TV-station…
-De bør researche lidt bedre. -En rar mand.
Hr. Gunadi, vær så venlig at komme herop.
Desuden føler vi også,
vi bør invitere Reuben Wiraatmadja op på scenen.
Mig? Det er latterligt.
Før de siger et par ord,
lader vi hr. Gunadi og Reuben lykønske de fem finalister og Brandon Prakoso.
Ja.
-Tillykke. -Tillykke.
Tillykke.
Vær nu rar, det er live. Lav ikke en scene.
Hvad sker der?
-Hun gav ham en lussing! -Var det hele ikke skuespil?
-Har du skrevet det? -Nej, slet ikke.
Jeg sagde jo, hr. Reuben var en playboy.
-Pas på, hvad du siger. -Lad være at sprede løgne!
Hvad tænkte du på?
Far, vi begyndte at date, før hun kom med i showet.
Desuden skulle hun ikke vinde.
Behøvede du at slå op med hende lige i aften?
Det skete bare. Men jeg er ikke ansvarlig for hendes reaktion.
Det kan starte en svindelskandale. Alle deltagerne skal jo være singler.
Ingen af finalisterne er singler, de har alle kærester.
Som har givet dem lov til at date ham Brandon et-eller-andet i ugevis.
Hele showet er et svindelnummer.
Efter en lang periode med lave seertal er dette show vores redning.
Skal vi vædde med, at i morgen går den scene viral?
Og som du ønsker, ryger WinTV's seertal i vejret.
Du er smart, Ben.
Men du er kynisk.
Sådan har du opdraget mig.
Undskyld, Gun og Reuben.
Vi må tilbage til studiet. Tid til at slutte af.
Jeg må vel godt gå?
-Hej, Jimmy. -Hej.
Jeg har sendt præsentationen til mødet med hr. Marc.
Har du læst den?
-Real Shop, ikke? -Ja.
Jeg skimmede den hurtigt.
Du skrev den hurtigere, end jeg kunne læse den.
Skrev du den, mens alt det der skete?
Hvad skete der? Jeg så en lussing, men forstod ikke hvorfor.
Du følger ikke med, Ki.
-Jeg havde andet at give mig til. -Det er sandt.
Præsentationen er god. Jeg synes, du skal fremlægge den.
-Seriøst? -Ja, den skal bare lige finpudses.
-Okay. -Godt gået.
-Tak. -Det var så lidt.
-Godmorgen, hr. Reuben. -Godmorgen, Ivan. Godmorgen.
Godmorgen.
Godmorgen, hr.
Godmorgen.
Er hr. Agung her som din bedste ven, eller mangler du åndelig vejledning?
Reuben, lad nu være.
Det er okay, Gun. Jeg går nu.
Ben, du kan være kynisk med mig, men ikke med hr. Agung.
Jamen, han er jo ansat her som din åndelige rådgiver. Tager jeg fejl?
WINTV: BLOT EN MISFORSTÅELSE
Jeg har lavet damage control og har mødtes med Anggie,
så folk vil tro på, det blot var en misforståelse.
-Heldigvis slog hun mig ikke igen. -Så vidt, så godt.
Nå, ja.
Jeg ville også sige, at du ikke længere står for TSP Banks varietéshow.
Men branded content er jo mit speciale.
Real Shop er fint, kør du dét til ende. Men det bliver det sidste.
Indtil jeg beslutter, hvad du skal håndtere fremover.
Det er latterligt.
Branded content er den eneste afdeling, der ikke bekymrer sig om seertal.
Modsat de andre afdelinger og dig.
-Du må lære at tage ansvar. -For hvad? Real Shop fungerer godt.
Vi har fantastiske indtægter og resultater.
-Det kører som smurt. -Vent!
Jeg har ikke lært dig at date piger og bare droppe dem sådan.
Og du så også andre piger, mens du datede Anggie.
-Vrøvl. -Nej, det er ikke.
Vi risikerede en skandale på grund af dig.
-Seertallenes fald skyldtes fodbold. -Reuben, kom nu.
Du opfører dig respektløst over for piger.
Respektløst?
Og dét skulle komme fra skaberen af Den smukkeste pige i verden,
hvor en masse piger skændes om en fyr.
Belær mig ikke om respekt.
Det er på tide, du slår dig til ro.
Okay? Bliver gift.
Slå mig til ro, blive gift?
Hvorfor forpligte sig til én kvinde?
Så hun kan skride, som mor gjorde?
Mødet er slut.
Det var overblikket over realityshowet,
vi vil foreslå at lancere på WinTV for at øge Real Shops brugeroplevelse.
Vi tror ikke, at invitere koreanske stjerner er effektivt.
Publikum vil huske stjernerne, men den eneste fordel for Real Shop er,
at deres navne siges under programmet.
Ja, men hovedsponsorens navn betyder meget for publikum.
Jeg er enig. Men det ville være bedre at fremhæve Real Shops stærke sider.
Det er den eneste e-handel, der leverer oversøiske varer.
Dét, det ville koste at have koreanske stjerner,
kan bruges til at øge brugeroplevelsen for folk derhjemme. Potentielle kunder.
-Vi må… -Hvad, hvis budgettet ikke er et problem?
Vi ved, budgettet ikke er et problem for Real Shop, men…
Jeg indrømmer, at din idé er god.
En brugeroplevelse, der involverer publikum.
Det synes jeg, vi skal uddybe.
Men jeg tror nu stadig, K-popstjerner vil sælge bedre.
-Goddag. Undskyld, jeg forstyrrer. -Hej, Reuben.
-Hvordan går det? -Godt, hvad med dig?
Fint. Jeg ville bare sige hej. Alt vel?
-Ja. -Ikke rigtigt.
Din underordnede var i gang med at kritisere min idé.
Vi fik lidt feedback fra Kiara.
Bare rolig. Ejeren behøver ikke gribe ind. Det er bare et årligt program.
Jeg fikser normalt problemer med det samme.
Fortsæt endelig jeres møde.
Jim, kom hen på mit kontor bagefter.
-Okay. -Fortsæt endelig.
-Ja. Tak, Ben. -Godt at se dig.
Hvad så, chef?
Jeg er i dårligt humør. For ikke at nævne… Hvem var pigen sammen med dig?
-Kiara. -Ja, hende.
Hun er producerassistent, besat af at blive producer. Men hurtig.
Pyt med, om hun er hurtig. Det var tydeligt, hun ikke kunne lide mig.
Mens jeg talte, rullede hun med øjnene sådan her.
Glem det. Pyt med, om en pige ikke kan lide dig.
Dit liv kunne godt trænge til lidt kompleksitet.
Der er nok kompleksitet mellem mig og min far.
Jeg behøver ikke mere.
Fair nok.
Jeg har fået kaffe.
-Så snupper jeg en kop. -Er hun virkelig så bitchy?
Ja, sådan er hun bare.
Hun må have det hårdt.
Er du færdig?
Du kaster altså op for tit. Så, nu er det nok.
Føj.
Siden gymnasiet har du været elendig til at håndtere stress.
Du kaster op, hver gang der opstår et lille problem.
Der er ingen skade sket, Dit.
Det ved jeg nu ikke, du kaster op på folk.
-Du er klam. -Nej, det er du!
-Du kaster op. -Du snakker om at kaste op på folk.
Det må stoppe. Måske bør du finde et andet job.
Men jeg elsker TV-verdenen. Hvad skulle jeg lave?
Måske elsker TV-verdenen ikke dig. Har du tænkt på dét?
Jeg siger i hvert fald ikke op, før jeg bliver producer
og opfylder min drøm.
Så det her handler om din drømmelejlighed?
Ja, min drøm, som du sagde var urealistisk.
Vi skal stadig bo sammen, ikke?
-Hvad mener du? -Du sagde, du ville bo med mig.
-Et værelse hver. -Hvad snakker du om?
-Jeg er smuttet. -Vent.
-Husk din flaske! -Nå, ja.
Gun, hvor længe suspenderer du Reuben fra branded content?
Reuben er dygtig. Han bliver en fremragende leder.
Han er bedre til det juridiske end mig.
Det beviste han, da dét med Anggie skete. Han er virkelig dygtig.
Ja, men han tager sig ikke af seertallene.
Og han hader programmer, som ifølge ham mangler stil.
-Og hvad så? Sådan var du også. -Det er længe siden.
Han har uden tvivl talent. Og han kender faget.
-Men hans liv er noget rod. -Og det er dit ikke?
Ti millioner!
-Mener du dét? -Ja!
Du må have gode kort.
Jeg folder.
Okay. I så fald matcher jeg dine ti og forhøjer med ti millioner til.
Jeg er med. Ti millioner.
Fuldt hus.
Seriøst?
Lige et øjeblik.
-Vil du tælle dem? -Nej.
-Jeg har nemlig en straight flush! -Wow, Bas.
-Ja, ikke? -Det sker lidt for tit, Gun.
Det er, fordi du er utålmodig. Tag det roligt.
Manden er skør.
-Gun? -Hvad sker der?
-Gun! -Hvad er der galt? Gun!
-Gun! -Gun? Hvad sker der?
-Bas, kom her! -Gun?
Jeg tænkte, det kunne være sjovt for dig med et eventyrprogram.
Det ville jeg elske!
Men jeg tror ikke, jeg kan klare to uger uden at se dig.
Jeg mener, hvis du kan lide at rejse og…
-Undskyld mig et øjeblik. -Ja da.
-Vent. -Det er fint.
-Ja, hvad så? -Reuben.
Din far
er død.
ER DET ANNA SAVITRI? MOR, DET ER MIG, REUBEN.
MOR, JEG HAR BRUG FOR DIN HJÆLP.
NOGLE UGER SENERE
Goddag.
Som hr. Gunadi Wiraatmadjas advokat vil jeg læse indholdet af hans testamente.
"Min søn, Reuben Wiraatmadja,
skal arve hele min formue i form af penge og aktiver,
hvis han bliver gift med den smukkeste pige i verden
inden for de næste seks måneder.
Afgørelsen om,
hvorvidt hans kommende hustru opfylder kriterierne for
at være den smukkeste pige i verden,
skal tilkomme et udvalg etableret af min bedste ven
og åndelige rådgiver Agung Santoso.
Sådan afslutter jeg mit testamente,
som jeg har skrevet i fuld bevidsthed og uden tvang fra nogen parter,
for at det kan udføres korrekt."
Jeg forstår ikke.
Din far må have haft sine grunde, Ben.
Sagen er, at jeg har store planer for WinTV.
Ser du, hr. Agung, jeg vil omdefinere WinTV.
Den drøm kan blive umulig at opfylde,
hvis ikke jeg kan leve op til min fars krav.
Det giver ingen mening.
Af alle os bør du være dén, der forstår din far bedst, Reuben.
Det kunne være en mulighed for mig.
-Hvad mener du? -Tja…
En mulighed for at lave stilfulde shows.
Jeg kan gøre Den smukkeste pige i verden stilfuldt.
Vil du overtage det program?
-Jeg vil være ungkarlen. -Hvad siger du?
Ja. Nu skal du høre.
Jeg slår to fluer med ét smæk.
Jeg kan opfylde min fars krav.
Hr. Agung står for det show, ikke sandt? Han tager beslutningerne.
Kan du ikke bare gå ud og finde en kone?
Og så præsentere hende for hr. Agung på almindelig vis?
Der er endnu en grund: Jeg kan lave et virkelig elegant show.
Jeg tror, det kunne overtale hr. Agung.
I hans øjne bliver jeg WinTV's arv værdig.
Skal det stadig hedde Den smukkeste pige i verden?
Ja, det var, hvad min far ønskede.
-Og logoet? -Det samme. Han designede det.
Hør, chef. Realityshowet Den smukkeste pige i verden
er helt igennem iscenesat. Du skal finde vinderen på forhånd.
Du forstår ikke.
Jeg vil lave et ægte show, intet bliver iscenesat.
Fra tilmeldingen af deltagerne til den følgende fase
og frem til finalen skal alt være ægte.
Og til slut vælger jeg vinderen. Det er godt, ikke?
Jeg forstår det ikke.
Så du vil være den eftertragtede ungkarl
og finde en hustru gennem showet? Er det rigtigt?
Ja, det er rigtigt.
Du kan nedsætte et udvalg eller noget. Se showet og beslut dig så ud fra dét.
Og intet bliver iscenesat?
Præcis.
Sagen er denne.
Ved du, hvorfor programmet skal iscenesættes?
Fordi vi skal have seertallene op.
Hvordan opnår vi dét? Med dramatik. Derfor skal vi tilrettelægge det.
Jeg vil lave et godt show, så autentisk som muligt. Seertallene bliver høje.
Okay.
Så skal vi bruge en producer.
Jimmy, hvad med dig?
Jeg har allerede travlt med en masse liveshows.
Så hvad med… Ki?
-Undskyld, hr… -Kiara!
-Beklager. -Hedder du Kiara?
Ja.
Okay. Lige et øjeblik.
Kom med.
Jeg ville aldrig selv deltage i programmet.
Derfor nægter jeg at stå for det.
Som kvinde og lægmand finder jeg showet ekstremt kvindehadsk.
Det er godt. Hun tør stå frem og sige sin mening.
Det er rigtig godt.
Jeg forstår, hvad du mener, så vi gør det omvendt.
Dette show bliver ikke nedladende mod kvinder.
Lidt indsigt i noget, du muligvis ikke ved, hr.
Frk. Galuh sagde op af samme grund.
Men hun var professionel nok til først at afslutte tredje sæson.
Held og lykke til hende. Der er mange lignende TV-shows derude.
Men i denne sæson vil du gøre det endnu mere tåkrummende
ved at gøre dig selv, TV-stationens ejer…
-Fremtidige ejer. -Okay. Som fremtidig ejer…
Ejer!
-Som du vil. -Ikke "som jeg vil", det er "ejer".
Som ejer vil du få al opmærksomheden.
Og undskyld ærligheden, men præmien er usmagelig.
Dit job er at sørge for, showet hverken er usmageligt eller kvindehadsk.
Du har vist brug for øjendråber.
Dine øjne ser ud til at lide af mini-slagtilfælde.
Eller prøv med solbriller.
-De har det fint, hr. -Okay.
Jeg har hørt, du er meget ambitiøs og gerne vil være producer.
Du vil have frihed. Det fik frk. Galuh aldrig rigtigt.
Lad mig spørge dig:
Når en mulighed som denne først har budt sig,
tror du så, der kommer én lignende igen?
Tænk på det som en udfordring.
Bare lav et godt program, og lad mig klare resten.
Okay?
Hold da op. Lad os vædde på det. Jeg tror, mange kvinder melder sig.
Altså, hvem vil ikke være sammen med Reuben Wiraatmadja?
-Mig! -Hør lige på mig først.
Okay, undskyld.
Han er rig, ekstremt rig. Flot? Ingen tvivl om dét.
Og glem ikke, at vinderen bliver kåret som den smukkeste pige i verden.
-Det er indbegrebet af lykke. -Av!
Lykke for resten af livet. Du er ikke rigtig klog. Din særling.
Kunne du da finde på at deltage? Det ville være stressende.
Og præmien er at blive gift med en mand som ham? Føj.
Ja, du har ret. Føj for dét.
-Føj, hvor er han bare flot! -Hør!
Døm ikke en bog på dens omslag.
Det er lige, hvad jeg gør. Glem ikke, jeg er bogdesigner.
Nå, ja. Forkert talemåde.
-Hey! Der er servietter dér! -Ja, ja.
-Noget at drikke? -Ja, tak.
Tag nu bare jobbet.
Du siger selv, du længe har stræbet efter at blive producer.
Og nu, hvor du har muligheden, tager du den ikke.
Jeg vil være producer, men også have min fornuft i behold.
Forestil dig, at jeg køber lejligheden, men bliver psykisk syg.
Det nytter jo ikke.
Jeg er med. Work-life balance.
Så hvis du vil opfylde din drøm om at købe en lejlighed,
må du enten gamble eller låne penge online.
Begge muligheder involverer risikoen for, at du mister din lejlighed.
Har du ikke et bedre råd? Jeg mener...
-Du støtter mig ikke! -Fordi du er stædig!
Du har en chance og vil ikke gribe den. Særling!
Jeg går hjem. Du kan spise dem her.
-Vil du ikke have nogle? -Nej, jeg er mæt.
-Vent. -Hvad?
Så hårdnakket!
Gå hjem!
-Farvel! -Farvel!
Lad os først og fremmest tænke på storytellingen.
Det har jeg forberedt.
Er du ungkarlen?
DEN SMUKKESTE PIGE I VERDEN SÆRSÆSON
Forsøger I at øge seertallene?
Målet er at finde en hustru,
men efter tre sæsoner er ingen af vinderne blevet gift.
Tak for spørgsmålene.
Ja, jeg søger en hustru.
Og jeg gør det for at opfylde min afdøde fars sidste ønske.
Desværre har jeg ikke haft muligheden for…
Han er ret overbevisende.
Han kunne spille i en sæbeopera.
For det andet vender vi op og ned på det.
SÆRSÆSON
Det er ikke en konkurrence om at vinde Reuben Wiraatmadjas hjerte, men…
Det er min personlige indsats for at finde en sjæleven.
Mange siger, at programmer som dette bruger kvinder som objekter.
Det er ikke en skønhedskonkurrence.
Vurderingen baseres udelukkende på intelligens, personlighed og forenelighed.
Hvem som helst kan deltage.
Hvis dét, jeg tilbyder, ikke passer til deres ambitioner i livet,
respekterer jeg deres valg.
Den fødte politiker.
Til slut vil jeg gerne slå fast,
at jeg personligt vil vælge deltagerne og i sidste ende udpege vinderen.
Tak, alle sammen. Hav en god dag.
Så mange allerede?
-Hvordan går det, Ki? -Jo…
Jeg tjekkede tilmeldingerne til vores særsæson.
Vi har allerede 3.000 på dag ét. Det er mange.
Måske, fordi enhver kan deltage? Før hyrede vi dem.
Jeg vidste, at hvis vi åbnede op for alle, ville mange deltage.
-Men er du glad for det? -Det er okay.
SCENEN
DEN SMUKKESTE PIGE I VERDEN SÆRSÆSON
Jeg har ingen kvaliteter.
Men hvem ved? Måske er jeg heldig.
Spørg ikke om min alder.
Det vigtigste er min erfaring, som jeg kan dele med Reuben.
Er dét, hvad du mente med ikke at ydmyge kvinder?
Vi opfordrer dybest set publikum til at grine ad deltagerne.
Vi kan ikke kontrollere kvinderne, der deltager.
Det er risikoen ved et autentisk og improviseret TV-program.
Har du det sådan, er det dig, der ydmyger dem.
-Ydmyger jeg dem? -Ja. Auditionen er ikke slut.
Okay? Det er det første punkt.
Da jeg sagde, jeg søgte kvalificerede kvinder…
Ingen kvalificerede kvinder vil deltage i sådan et show.
Siger du, de alle er dumme?
Hvad med at bruge den gamle strategi, Ben?
Vi arrangerer det, udvælger dem og betaler.
Undskyld. Bare en idé.
Vi kan ikke styre, hvem der tilmelder sig, vel?
Men vi kan styre seernes reaktion.
Vi kan vælge, hvem vi viser,
og redigere det, så deres reaktion forhåbentlig bliver…
-Anderledes end din? -Positiv, hr.
Skal du altid have det sidste ord?
Hvis du vil have det sidste ord, så værsgo, hr.
Okay.
-Okay. -Okay.
-Var det sidste ord ikke mit? -Er dit sidste ord "okay"?
Det havde jeg ikke forstået.
Okay.
JEG VIL GERNE UNDSKYLDE FOR MIN OPFØRSEL, HR.
HVAD ER DIN DEFINITION PÅ DEN SMUKKESTE PIGE I VERDEN?
JIMMY BAD DIG UNDSKYLDE, IKKE SANDT?
JO.
SVAR VENLIGST PÅ SPØRGSMÅLET, HR.
MEDMINDRE DU IKKE SELV VED DET?
Hvordan skal jeg sige det?
Intelligente kvinder har generelt mere værdighed.
Taler du om dig selv?
Vi bliver nok nødt til at tilpasse
din opfattelse af Den smukkeste pige i verden til hr. Gunadis.
Talte I to nogensinde om det?
-Nej, det gjorde vi ikke. -Okay.
Måske har du talt med din mor om det?
Aldrig?
Jeg har et møde.
TJEK BÅND
-Hvad laver du? -Jeres morgenmad, selvfølgelig.
-Sikken drømmehustru. -Hvorfor filmer du det her? Slet det.
-Vil du have hjælp? -Gun, stop nu.
Reuben!
Kom her.
Hvad laver du?
Hov! Lad være!
Gun, leg lidt med ham.
Hvad filmer du?
Du bør filme udsigten.
Du er smukkere.
Hvorfor filmer du endnu? Stop.
Min tur.
Lad være med dét.
-Hold op. Giv mig det. -Smil!
Giv mig kameraet.
OVERSKRIFTER - REUBEN WIRAATMADJA
VI VOKSER NÅR VI INDSER
HVOR STÆRKE OG SMUKKE KVINDERNE OMKRING OS ER
Chef!
-Er du okay? -Ja.
-Skulle vi snuppe en bid? -Ja, lad os gå!
Som vi forudsagde, er de kompetente, intelligente og især smukke kvinder
for stolte til at deltage i vores show.
Det må vi se i øjnene, hvis alt i denne særsæson skal være ægte og autentisk.
Ikke tilrettelagt.
Dét, vi skal gøre, er at ændre folks opfattelse af Reuben Wiraatmadja.
Hvad er den gamle opfattelse?
Tja…
-Den er sådan. -Hvordan?
Men min idé er et talkshow.
-Et talkshow? -Ja.
Vores mest sete talkshow i den bedste sendetid.
-Jimmy, kan vi gøre det i morgen? -Klart, chef.
-Hvorfor føler jeg mig som din assistent? -Det må du undskylde.
Ikke med vilje. Jeg mente det ikke.
Men gider du tjekke kalenderen?
-Bare rolig. -Okay.
Tjek i morgens kalender. Jeg tjekker også.
Tak, fordi I ser med i Chat with Cath.
Reuben Wiraatmadja er stadig her i studiet.
Så Reuben, lad mig bekræfte det her.
Er alle kontroverserne omkring denne særsæson blot misforståelser?
Ja, selvfølgelig. Det var bare en misforståelse.
Jeg vil finde en hustru,
og forhåbentlig kan vi elske hinanden og gøre hinanden lykkelige.
For mig er det vigtigt at vælge en person,
som vil kunne støtte mig,
give mig råd og udveksle idéer med mig.
Jeg søger en lighed. Jeg søger en ligeværdig partner,
som jeg deler interesser og kan udveksle tanker med.
Dét mener jeg med "ligeværdig".
-Du søger altså ikke blot en trofækone? -Nej, absolut ikke.
Du vil giftes, fordi det er din fars ønske, ikke sandt?
Og jeg vil gøre mine forældre lykkelige, før det er for sent.
Som mennesker er vores tid her kort.
Og jeg har brug for en stor sum penge til at gøre alt dét.
Så er du kun interesseret i min formue?
Det handler ikke om, hvad jeg søger, men om årsagen til det.
Jeg gør det for mine forældre. Derefter kan vi tale om, hvad vi tror på.
Så hvad tror du, jeg tror på?
Jeg tror også blot, du ser penge som et redskab til at opnå dine mål.
Hvis ikke, ville du aldrig have lavet dette program.
TOP TI
ANNONCERING: I MORGEN!
Endelig.
Okay. Nu, vi har valgt vores top ti, starter "en uge med Reuben Wiraatmadja".
Betyder "en uge med Reuben Wiraatmadja",
at et kamera skal følge mig og pigerne overalt?
-Ja… -Også på café?
Ja, lige præcis.
Og lad mig minde dig om, at al berøring er forbudt.
Klart. Vi skal vise, at denne sæson er anderledes.
Jeg har valgt den rette producer.
Endelig er vi nået frem til én af de vigtigste aftener
i denne særsæson af Den smukkeste pige i verden!
Den første finalist er Aleya Sisca!
-Hej. -Hej.
-Alt vel? -Ja.
Hvad vil du gøre, hvis du vinder konkurrencen?
Hvis jeg vinder, vil jeg sørge for at være denne titel værdig.
For jeg er ikke kun fysisk smuk, jeg er også smuk indeni.
Vores næste konkurrent er Nikita Karen.
Måske er jeg ikke verdens smukkeste pige, men jeg kan være alt for Reuben.
Han behøver aldrig se på en anden kvinde igen.
Og den næste er Agatha Jessica.
Hvis jeg vinder konkurrencen, vil jeg personligt hjælpe unge kvinder,
så de ikke tror, at privilegier er den eneste vej til succes, Reuben.
Byd næste konkurrent velkommen: Helen Kusuma.
Velkommen til. Dette er VIP-loungen.
Hvem som helst kan i virkeligheden bruge den.
Men eftersom min far ofte sad her, er de lidt bange for at komme herind.
Vi har et lille køkken, så vi kan spise og drikke.
Har du nogensinde spist i personalets cafeteria?
Personalets cafeteria.
-Vil du lige slukke et øjeblik? -Okay.
Det har jeg, men ikke så tit.
Vil du gøre det nu?
-Hvad? -Spise i cafeteriet.
Ja, klart.
Men så spilder vi jo maden her. Det er okay, bare for sjov.
-Hvor er Kiara? -Det ved jeg ikke.
-Gider du hente hende? -Selvfølgelig.
-Efter dig. -Skal vi?
Okay.
-Hvad vil du have? -Jeg tager en Padang-ret.
-De er gode her. -Virkelig?
-Ledte du efter mig? -Ja.
Helen bad om at spise her.
-Hej. -Hej.
-Bestil endelig, Helen. -Må jeg bestille først?
Det var ikke planen, vel?
-Nej, hr. -Nej.
Hvad gør jeg nu?
-Det er okay, improviser. -Hvor var du?
Jeg havde travlt. Men det er ikke noget problem.
Ikke? Jeg har aldrig været her!
Må jeg bede om…
Hvad mener du? Bare bestil noget mad. Opfør dig naturligt.
Jeg har aldrig spist her før!
Jeg sender dig menuen, og hvordan man bestiller.
Bliv i nærheden.
-Mig? -Ja, dig! Hold dig i nærheden.
Tag høretelefoner på eller noget. Og skriv til mig!
Der er vildt varmt herinde.
Jeg tager den af, her er alt for varmt.
Ja, mange tak.
-Filmer du? -Ja.
Hvad skal jeg spise?
Okay, tak.
Undskyld.
Ja. Prøv den her, den er anderledes.
-Anderledes? -Ja.
Okay.
-Det ser godt ud. -Ja, ikke?
Vil du bestille?
-Ja. -Ja.
Ratih?
-Jeg hedder Rani, hr. -Rani! Undskyld.
Jeg vil gerne bestille…
-Ja? -Jeg vil gerne bestille noget mad.
TING, DU KUNNE SMAGE
Jeg vil gerne bede om noget stegt blæksprutte,
stegt tempeh, musta… mustafo… mustofa-kartofler
og grønne bønner.
-Lige et øjeblik. -Ja, tak.
Kommer du her tit uanmeldt?
Nej, jeg er ikke politiker. Men jeg er vant til at spise her.
-Blande mig med personalet. -Ja.
-Reuben. -Ja?
-Må jeg spørge dig om noget? -Klart.
Ud af alle kandidaterne, jeg mener de ti finalister…
Hvis ikke du finder én, der er egnet,
aflyser du så programmet, eller skal du kåre en vinder?
-Værsgo, hr. Din mad. -Åh, ja. Tak.
HVAD, HVIS JEG SAGDE, JEG ALLEREDE HAR FUNDET VINDEREN?
Lad mig spørge dig om noget.
Hvad?
Hvad, hvis jeg sagde, jeg allerede har fundet vinderen?
Lad os spise.
Spis nu!
-Er det godt? -Ja, lækkert.
Jeg er allergisk.
VI ANNONCERER VINDEREN I MORGEN. ER DU NERVØS?
BØR DU IKKE VÆRE DEN, DER ER NERVØS, HR.?
NEJ, DET BØR FINALISTERNE.
ELLER DIG, FOR DIT PROGRAM ER NÆSTEN SLUT.
DET ER DIT PROGRAM, HR. REUBEN.
Hr.?
Det er tid.
Undskyld. Taler du med hr. Gunadi?
Vi talte ikke engang sammen, da han var i live.
Når vi gjorde, endte det i et skænderi.
Hr…
Jeg beklager, men det er virkelig tid.
For at være ærlig, har jeg endnu ikke fundet ud af,
hvad min definition på den smukkeste pige i verden er.
Det burde være let nu.
Din definition på verdens smukkeste pige er den kvinde, du vælger i aften.
Undskyld.
Okay.
Hele Indonesien og din kommende hustru venter. Lad os gå.
I AFTEN AFSLØRES VINDEREN
DEN SMUKKESTE PIGE I VERDEN SÆRSÆSON
Velkommen tilbage til denne særsæson af Den smukkeste pige i verden
med mig og Reuben.
Vi har her ti af de smukkeste piger i hele Indonesien.
Piger, I ser alle fantastiske ud.
Reuben, du må være nervøs. Hvordan har du det i dag?
Lidt nervøs.
Men jeg er også lettet over at være nået til finalen.
Aftenen, vi har ventet på.
-Er du sikker på dit endelige valg? -Ja, det er jeg.
Er det én af dem? Eller måske mig?
-Bestemt én af dem. -Okay.
-Men lad os komme til sagen. -Ja.
-Ordet er dit. -Tak, Patricia.
Først og fremmest vil jeg takke jer alle.
Giv venligst en sidste hånd til alle finalisterne. Tak.
Okay, jeg har besluttet mig. Og jeg vælger…
Helen Kusuma.
Tillykke, Helen Kusuma!
Vi vil lade Reuben give hende et særligt symbol.
Zoom ind med nr. tre.
-Okay. -Lad os fange øjeblikket.
Smukt.
-Reuben, giv hende et kram. -Okay.
Hvad med et kys?
-Senere, når det er officielt. -Ja, okay.
Tak til de andre smukke kvinder. Vi ses. Farvel.
Tilllykke!
-Hr. Reuben! -Hej!
Jeg er imponeret over dig. Du har arrangeret en fest for dem.
De har arbejdet hårdt i tre måneder.
-Hej, Jim. -Chef.
-Helen. -Hej.
-Jeg vil lige tale med ham. Kom. -Okay.
-To sekunder. -Klart.
Alin!
Vil du hjælpe?
Forsigtig.
-Tak. -Ingen årsag. Tak, Alin.
Hvad så, chef?
Hvor er Kiara?
Savner du hende?
Jeg spurgte bare. Det er også hendes show.
Der er hun!
Undskyld forsinkelsen.
Jeg går nu, chef.
-Også mig. -Kiara.
-Ja? -Hvorfor ser du så træt ud?
Det er ikke noget, hr.
Jeg skrev rapporten færdig i nat. Bare det sædvanlige.
Jimmy har sikkert lavet en masse drinks. Du må hellere lade være at drikke.
Spis noget mad og hvil dig.
Du har ikke fået nok søvn, så sæt dig ned og slap af.
-Jeg holder mig til vand. -Vand er godt.
-Fyrre liter, hr.? -Fyrre… liter.
TILLYKKE, REUBEN. JEG ER LYKKELIG PÅ DINE VEGNE. MOR.
Du forurener havet.
Har du ikke spist?
Det har jeg.
Tak.
Puha.
-Det skulle jeg have filmet. -Lad være.
Jeg er søsyg, det er ikke alkoholen.
-Jimmy sagde, du har maveproblemer. -Hvorfor sagde han dét?
-Jeg spurgte ham. -Hvad spurgte du om?
Jeg spurgte til dig.
Men hvorfor fortalte han dig om mine maveproblemer?
Fordi jeg bad om detaljer. Jeg ville vide noget mere om min producer.
-Hvorfor det? -Jeg var bare nysgerrig.
Skal vi diskutere det hele natten?
-Ja. Nej. -Okay.
Okay. Kiara, du gjorde et fantastisk stykke arbejde. Du fortjener en bonus.
Store bølger. Det er usædvanligt.
Jeg er officielt fuldtidsproducer nu, ikke sandt?
Klart. Men det er ingen bonus. Jeg taler om en bonus. Hvad vil du have?
-En lejlighed? -Hvad?
Hr.! Åh, nej!
Hr. Reuben!
Hr. Reu…
Er du okay?
Vi er…
I guder. Pis.
Hvor er vi?
Jeg tror, vi er på en ø i Thousand Islands.
Der bor vel nogen på de øer?
Thousand Islands består af 110 øer, hr. Og kun 11 af dem er beboede.
Måske er vi på én af de 11.
Hvis her boede nogen, ville de have fundet os nu.
Vi har ikke ledt efter hjælp.
-Vi må se os omkring. -Fint.
Lad os gå langs stranden, så kan vi vurdere øens størrelse.
-Jeg siger, vi søger hjælp først. -Kom.
-Lad os gå. Ikke, at jeg er i panik. -Jeg sagde ikke, du var i panik.
Hallo!
-Ikke så hurtigt. -Øen er stor.
-Der må være nogen her. -Tag det roligt.
Hvad gør vi? Det kan ikke passe, her ingen hjælp er.
Hallo! Er her nogen?
-Har ingen på båden opdaget, vi er væk? -Der var mange mennesker.
Hallo?
-Hr. -Ja?
Det er vores fodspor.
Vi er tilbage ved start.
-Ja. -Vi har gået hele øen rundt.
Hvorfor er her ingen?
Hvad gør vi nu?
Okay, jeg…
-Jeg går ind og leder efter ferskvand. -Hvad?
Mennesker kan overleve 30 dage uden mad, men kun tre uden vand.
Så jeg leder efter ferskvand.
Strander du tit? Hvordan ved du alt dét?
Jeg var engang producerassistent for et eventyrshow i Indonesien på WinTV.
-Kan du komme over? -Selvfølgelig, det er nemt.
Okay.
Er du sikker på det her? Vi ved ikke, hvad der er derinde.
Hvis vi farer vild, går vi bare ud mod stranden igen.
Men det er skræmmende ikke at vide, hvad der er derinde.
Skulle vi ikke hellere blive på stranden? Jeg synes, vi skal vente dér.
Vi sætter os ned, så det bliver nemmere for dem at finde os.
Hvis vi går længere ind,
vil folk, der kommer for at redde os, blive tvunget til at lede i skoven.
Husker du, hvad alle lavede, da vi faldt i vandet? De festede.
Der går mindst et par timer, før de opdager, vi er væk.
Hvorefter skal de gennemsøge alle øer i Thousand Islands.
Vi bliver nok fundet om syv til ti dage.
Lad være at sige den slags. Syv til ti dage! Det er… Av!
Ti dage? Seriøst!
Hvad laver du?
Sidder ned. Slap af!
Hvad er der?
Kiara?
-Kia? Hvorfor drikker du sådan? -Det er ferskvand.
Vi ved ikke, om det er rent.
-Vil du ikke drikke? Det er op til dig. -Altså, jeg…
Jo, men jeg vil først se, hvordan du reagerer.
-Hvis du er okay, drikker jeg det. Ellers… -Det er rent, hr.
-Men vi har endnu ikke kogt det. -Ser du et køkken her? Et komfur?
-En femstjernet restaurant? -Hvorfor bliver du nu grov?
-Du var så rolig. -Umuligt, når jeg er strandet med dig!
-Har du droppet "hr."? -Ja, er det et problem?
-Nej, det er ej. -Hør, du er ikke min chef her.
Jeg ved ikke, hvor længe vi bliver her, men jeg er ikke ansvarlig for dig.
-Drik eller lad være, jeg er ligeglad! -Kiara! Jeg er ikke færdig!
Find en flaske og fyld den med vand. Så bygger vi et shelter.
Okay.
-Kan du finde ud af det? -Ja, jeg kan.
Skal jeg gøre det?
Det virker! Vi har ild!
-Virkelig? -Det ryger!
Tillykke! Du slog verdensrekorden i langsomste båltænding.
Du er den bedste!
-Jeg havde nær givet op, Ben. -Du stolede da på mig, ikke?
Du klarede det okay.
For én, der ikke kunne gøre noget selv, klarede du dig okay.
Tak, formoder jeg.
I morgen kan vi prøve at fiske.
Vi bør skiftes. Den ene sover, den anden holder vagt. Hvem starter?
Jeg tager den første vagt. Sov du bare. Damerne først.
-Okay. -Hvad er det, jeg skal holde øje med?
Vi er alene på øen, her er ikke nogen.
Tja, man ved aldrig, hvilke dyr der kan være.
-Her kunne være slanger eller noget. -Hvad siger du? Sig ikke den slags.
Fald ikke i søvn! Hvad skal jeg gøre ved en slange?
Tal med den, Ben.
Spørg den om dens ambitioner, om hvorfor den vil være en slange.
Sørg for, ilden ikke går ud, ellers bliver vi kolde.
Og måske sejler et skib forbi og ser ilden.
Du kan råbe om hjælp, hvis det sker.
Jeg troede, jeg skulle råbe: "Hvad er dine ambitioner?
Hvorfor vil du være et skib?"
Væk mig om tre-fire timer.
-Virker dit ur? -Selvfølgelig, det er et Rolex!
Ben!
-Vågn op! Hvorfor vækkede du mig ikke? -Hvad? Jeg har lige lagt mig til at sove.
-Vrøvl! Du faldt garanteret i søvn. -Nej, jeg har lige lagt mig ned.
Brændet er koldt. Ilden har været slukket i mindst et par timer.
Jeg ville have vækket dig, men kunne ikke nænne det.
Du sov så godt. Jeg faldt i søvn, mens jeg holdt vagt.
Okay. Kom.
-Hvorfor? -Vi skal fiske. Vil du have mad? Så kom!
Hvordan kan vi fiske uden udstyr?
Ben, jeg fik én!
Hvad?
-Sagde du ikke, den var varm? -Jo!
Du vækkede mig igen ikke.
Den sidste sms, jeg fik, var fra min mor, og jeg svarede ikke på den.
Så…
Hvordan er dit forhold til hende?
Hvis det er okay, jeg spørger?
Hun forlod min far og mig, da jeg var barn.
Uden nogen grund.
Jeg ved stadig ikke, hvorfor hun valgte at forlade os.
I lang tid søgte jeg et svar.
Elskede hun mig ikke? Elskede hun ikke min far?
Til sidst indså jeg,
at kærlighed kan få en ende.
Har hun nogensinde opsøgt dig?
Hun kom ikke til begravelsen.
Angående den lejlighed… Hvorfor er den så vigtig?
Hvor lækker skal den være?
Bare en almindelig lejlighed. Den behøver ikke være fantastisk.
Men efter at have boet… Hvordan skal jeg udtrykke det?
Et knap så indbydende sted, vil jeg gerne bo i en lejlighed,
der afspejler mine behov og min smag.
Og dine forældre?
-De er gået bort. -Det gør mig ondt.
Det er okay. Jeg gik stadig på universitetet, da det skete.
Og jeg har ingen søskende, så jeg bor alene.
Hvad er din største drøm, Ki?
Er det en jobsamtale?
Er din største drøm at eje en lejlighed?
For én som mig er det stort at have et anstændigt hjem.
Okay.
Hvad er din?
At omdefinere WinTV.
Jeg vil gøre det til en stilfuld TV-station.
Jeg vil lave kvalitetsprogrammer uden at tænke på seertal og reklamer.
Hvis jeg får muligheden for at styre WinTV,
stryger jeg nok programmer som Den smukkeste pige i verden.
-Væk. -Puf! Pist væk.
Min far så ikke TV-stationernes forringelse.
Men jeg ser det som en kæmpe mulighed for at opnå noget positivt.
Du kan bruge…
Det sidste program, jeg arbejdede på.
Hvilket?
Dét, hvor folk rejser rundt i Indonesien. Det er et godt program.
Du har altså andre drømme end en lejlighed.
Det er noget andet. Det er ikke en drøm.
-Det er en ambition, en drøm. -Nej, det er en plan.
-Hvad er forskellen? -Det er ikke det samme.
Drømme, der ikke bliver opfyldt, gør os triste.
Mens planer, der ikke bliver til noget, blot gør os irriterede.
For at være ærlig, forventede jeg et mere filosofisk svar.
Beklager, det var ikke særlig filosofisk. Lad mig prøve igen.
En plan definerer vi i et forslag.
Hvorimod en drøm sætter vi ord på i vores hjerter, hver gang vi beder.
Og før vi faldt af båden.
-Har jeg ret? -Ja. Du har ret.
-Er de mon færdige? -Det burde de være.
-Lad os smage. -Ja.
Jeg må sige, de smager fint også uden krydderier.
-Sandt. -Måske fordi vi er sultne?
-Nej. Fordi de er friske. -Ja, de er friske.
Tilbage i Jakarta skal du med på en fransk restaurant.
Maden er fantastisk. De laver den bedste fisk!
Niks.
Den bedste grillede fisk er den i Benhil. Har du smagt den?
-Nej. -Ikke? Der må vi hen en dag.
Det bedste er ikke nødvendigvis dyrt.
-Hvad er der? -Ikke noget.
Hvad så?
-Ikke noget. -Okay.
Jeg kan stadig ikke tro det.
At du strandede med Reuben Wiraatmadja?
Hvor irriterende.
Jeg er ved at blive kvalt.
Jeg ville hellere være strandet med delfiner.
Åh gud!
-Så hvad kan du ikke tro? -Dét, du sagde tidligere.
At du vil stryge programmet Den smukkeste pige i verden.
Nåh.
Jeg deltog kun i det, fordi det var min fars ønske.
Så nu er det slut med dét.
Jeg har fundet…
…hvad jeg ledte efter.
Den smukkeste pige i verden?
Ja.
Helen Kusuma.
Bølgerne er store, hvad?
-Ja. Når de mon helt herop? -Det tror jeg ikke.
Ben!
Løb!
Reuben Wiraatmadja forsvandt for fem dage siden. Ved vi noget mere?
Redningsholdet er stadig i gang med eftersøgningen.
En producer, Kiara Clarissa, blev erklæret savnet sammen med Reuben.
Nogen forklaring på dét?
Vi kan ikke være sikre,
men vi tror, at Kiara også faldt i havet.
Endnu en gang beder jeg om jeres hjælp til at beskytte vores families privatliv.
Betragter du allerede dig selv som et medlem af familien?
Du behøver ikke svare på alle spørgsmålene.
-Hr.? -Ja?
-Det er Kiaras bedste ven, Dita. -Dita.
-Agung. -Helen.
-Hun vil også gerne hjælpe. -Okay.
Er det…
Jeg vil lede efter min søn.
Ben!
-Hvorfor vækkede du mig ikke? -Du vågnede ikke!
-Skynd dig derhen! -Ben!
-Vi kan stadig fikse det! -Stop! Se på mig!
-Vi kan fikse det! -Nok. Kig ikke på det, kig på mig.
-Ja, men… -Det er okay! Det skal nok gå.
Godmorgen.
Sådan.
Okay.
Vælter det, bygger vi det igen. Og igen. Materialerne er nemme at finde.
Ja. Du burde måske bare bo her, det gør dig godt.
Det er en god idé.
Seriøst! Det er okay, jeg er lykkelig her. Det kunne jeg sagtens.
Okay.
Så hvis et skib kommer og redder os, tager jeg til Jakarta, og du bliver her.
-Nej da, du skal også blive her. -Hvem siger dét?
Det er dig, der vil blive her.
Skulle du ikke lave… Hvad var det, du havde planer om?
Kvalitetsprogrammer, der ikke går op i seertal.
Jo, og du skal producere dem.
Men hvis jeg bliver her, kan jeg jo ikke producere dem.
Hvis vi kommer tilbage til Jakarta, laver vi et godt program sammen.
Men hvis vi er tvunget til at blive her, bor vi sammen.
Beklager, jeg tror hellere, jeg vil hjem.
Du er virkelig smuk, når du smiler.
Gør det ofte.
-Hvad er der med dig? -Det er sandt.
-I Jakarta ser du altid så sur ud. -Nej, jeg gør ikke!
Jeg er ikke sur. Jeg har bare ingen grund til at le på kontoret.
Når vi er tilbage i Jakarta…
Når vi arbejder sammen igen,
må vi hellere finde
en masse grunde til at le og få dig til at smile.
Du er nok nødt til at bestemme dig først:
Vil du blive her, eller vil du tilbage? Du virker meget ubeslutsom, hr.
Det handler ikke så meget om, hvor jeg bor.
-Nå? -Det handler om, hvem jeg bor med.
Det er langt vigtigere.
For det føles helt anderledes at bo sammen med nogen…
…der forstår én og omvendt.
Forstår…
…vi to hinanden?
Taler jeg om os?
NATIONAL EFTERSØGNING OG REDNING
AMBULANCEBEHANDLER
Reuben!
-Er du okay? -Ja, jeg er.
Reuben!
Ben!
Undskyld. Pigen, jeg kom sammen med… Hvor er hun?
Lige udenfor.
-Okay. -Jeg går nu, hr.
-Tak. -Det var så lidt.
Ki?
Reuben.
Gudskelov, du er okay.
Hvorfor kommer du først nu?
Jeg følte mig så skyldig. Jeg turde ikke svare på dine beskeder.
Men jeg besvarede den sidste.
-Måske fik du den ikke. -Nej.
Reuben…
Da jeg hørte, du var forsvundet, følte jeg endnu mere skyld.
Og endelig besluttede jeg at se det i øjnene.
Du kom ikke engang til fars begravelse.
Jeg forstår dig.
Du må have bebrejdet mig længe.
Som du ved, var jeg din far utro.
Det var mit livs største fejl.
Jeg var ung
med en travl ægtemand, som sjældent kom hjem.
Pludselig var der en anden mand, som gav mig kærlighed.
Og jeg tog imod den.
Men efter dét mistede jeg alt.
Jeg mistede din far…
…og dig.
Hvad så nu?
Går du igen?
-Ønsker du det, går jeg igen… -"Ønsker du det, går jeg igen"?
Det var din beslutning at forlade os, ikke min.
Så giv ikke mig skylden, mor.
Hvorfor skal… Hvis du vil gå, så gør det. Det er dit valg.
Reuben.
Tilgiv mig.
Tilgivelse får ikke far tilbage.
Tak, alle sammen.
Tak, hr.
Reuben.
-Jeg var så bekymret for dig. -Hej.
-Er du såret? Hvad skete der? -Jeg har det fint.
Hej.
Hvor var du i går?
Noget, der haster, hr.?
Programmet er jo slut.
Jeg er bekymret for dig.
Kan vi tale sammen på mit kontor?
-Vi kan tale her. -Vil nu ikke nok?
Hvad er der med dig?
Er du okay?
Alt er fint, hr.
Angående dét med Helen tidligere…
Jeg vidste ikke, hun ville dukke op.
Og jeg ville bare berolige hende.
Jeg tror ikke, du behøver forklare noget som helst, hr.
For at være ærlig.
Der er jo ikke noget mellem os, vel?
Kiara, vær nu sød.
Alt, hvad der skete på øen,
var ægte.
Dette er ikke et TV-show.
Som jeg sagde, har vi intet at tale om. Hvad der er ægte eller iscenesat.
Den virkelighed, jeg ser nu,
er, at vi er i Jakarta, ikke på øen. Du…
…er min chef.
Og du skal giftes.
Hvis det var alt,
vil jeg gå nu.
Er det dét? Er du færdig?
Kvinder flygter altså, hver gang det er svært.
Det er okay.
Men bebrejd ikke mig for at tænke:
"Hvorfor skal vi forpligte os? Vi bliver alligevel forladt.
Hvad er pointen?
Så hellere have useriøse forhold. I sidste ende…"
Værsgo, slå mig.
Hvis jeg slår dig…
...forsvinder din skyld så?
Forveksl ikke det her med din skuffelse over din mor.
Du havde vist ikke tænkt det igennem. Du har en hustru, der venter.
Du valgte hende foran millioner af seere. Hvad er din plan? At aflyse brylluppet?
Og hvis du gør det, hvad så?
Så behandler du bare Helen som alle dine tidligere kvinder.
Bare glem alt dét og spørg dig selv: "Hvad vil jeg?"
Hvad vil du?
Du ved det ikke, vel…
…hr. Reuben?
Kiara, vær nu sød.
Så hvad nu?
Ikke noget, Dit. Han vælger helt sikkert…
Helen.
Smuk, intelligent og perfekt.
Og han skal jo sikre sig sin arv, ikke?
Jeg spurgte ikke til ham.
Jeg spurgte til dig.
Hvad med dig?
Du ved, hvor bange jeg er for at have en drøm.
Det bedste, jeg kunne finde på, var den lejlighed.
Det viste sig, jeg havde ret.
Fordi
den eneste gang jeg tillader mig selv at drømme stort…
...braser det hele sammen.
Det gør ondt at falde, Dit.
Alle har ret til at falde for nogen, Kiara.
Men nogle gange gør det ondt.
Det er derfor, det hedder at "falde" for nogen.
Det skal nok gå.
Jeg er her. Okay?
Hvad laver du her endnu?
Jeg savner bare far.
Også mig.
Godt, du endelig kan savne ham.
Selvom I to altid skændtes.
Jeg følte aldrig, han forstod mig.
Men på den anden side lærte jeg heller aldrig
at forstå ham bedre.
Men han prøvede, Ben. Han ønskede virkelig at enes med dig.
Jeg kan ikke huske, hvordan han var med mig.
Hvordan han behandlede mig, da jeg var barn.
-Bortset fra nogle gamle videoer. -Din far var en god mand, Ben.
Han elskede dig, og han elskede din mor.
Måske havde han en unik måde at vise sin kærlighed på.
Han havde… hvad siger man?
Svært ved at udtrykke sine følelser.
Hvorfor ville han have, jeg skulle
gifte mig med den smukkeste pige i verden? Ved du dét?
Det ved jeg ikke.
-Tak. -Ja.
Ben, der er nogen, der måske kan hjælpe dig med at svare på det.
Agung fortalte mig alt.
Om arven og
den smukkeste pige i verden.
Ben, du bad om min hjælp, ikke?
Jeg håber, den kan hjælpe dig med bedre at forstå din far.
Det er den eneste video, jeg har beholdt.
Tak, mor.
-Far? -Ja?
Jeg vil giftes med den smukkeste pige i verden.
Ved du overhovedet, hvad det betyder?
-Nej, det gør jeg ikke. -Tja…
Hvis du gifter dig med verdens smukkeste kvinde,
så kommer der bare en yngre én, som er endnu smukkere. Og hvad så?
Skal jeg have en ny kone?
Hvis kloge dreng er dét? Det må du have fra din mor.
Det er tosset.
Vil du have en ny kone? Erstatte hende med en yngre?
Har far lært dig dét?
Du er virkelig den bedste.
Den smukkeste pige i verden.
Hvornår blev jeg den smukkeste pige i verden?
Mange kvinder er smukkere end mig.
Det er sandt.
Men de elsker ikke mig,
og jeg elsker ikke dem.
Goddag, allesammen.
Som producer vil jeg i dag tale om resultaterne af vores realityshow
Den smukkeste pige i verden.
Som I kan se, ligger vores gennemsnitlige seertal på 3,6 % og aktieværdien på 20 %.
Det er altså lykkedes os at bidrage væsentligt
til WinTV's samlede seertal og aktieværdi.
Vi har haft indtægter på 15 milliarder fra reklamer
og 10 milliarder fra sponsorater.
Det betyder, vi har skaffet WinTV et væsentligt overskud.
Her er så seernes feedback på de sociale medier.
Reaktionerne har været positive under hele sæsonen,
med 20 millioner samlede visninger
på adskillige platforme som Facebook, Instagram, X, YouTube og TikTok.
VINDEREN AF DEN SMUKKESTE PIGE I VERDEN HELEN KUSUMA
Nu vil hr. Reuben præsentere programmets vinder.
-Værsgo, hr. -Tak.
Helen er en fantastisk kvinde.
Den udtalelse tror jeg ikke, jeg behøver at uddybe.
Vi lever i en tid, hvor alting måles og vurderes ud fra tal.
Når noget ikke kan måles, betragtes det som ugyldigt.
Men efter min mening kan ikke alt måles og vurderes ud fra tal.
Jeg har tænkt meget på,
hvorfor min far ville have mig gift med verdens smukkeste pige.
Hvad betyder det?
Han nedsatte endda et særligt udvalg for at godkende den titel.
Jeg var ikke specielt tæt med min far, men jeg fandt ud af, at for ham
handlede skønhed ikke altid om udseende, og det var noget, der ikke kunne måles.
Skønhed kan ikke måles med tal og grafer.
Især når man taler om kærlighed.
Så hvis noget stadig kan måles og vurderes ud fra tal, så er det ikke kærlighed.
Kærlighed kan få os til at klare selv de sværeste tider.
Det virker! Vi har ild!
Kærlighed kan varme vores hjerter, når det er koldt omkring os.
Kærlighed gør os i stand til at genopbygge et hjem, der er ødelagt af en storm.
Kærlighed gør os rolige, selv når vi føler os tomme.
I det sidste halve år har jeg lært…
…hvad "den smukkeste pige i verden" reelt betyder.
Jeg har lært en del om kærlighed.
Den smukkeste pige i verden er den person, der elsker én,
og som man selv elsker.
Man forstår og værdsætter hinanden. Det er noget, man kun kan føle.
At finde sådan en kærlighed er enhver persons drøm.
En drøm, vi sætter ord på i vores hjerter, hver gang vi beder.
Måske er det tid til, jeg får min drøm til at gå i opfyldelse.
Vil du gifte dig med mig?
Beklager, hr.
Jeg kan ikke være med i dit TV-show.
Kiara.
Kiara, vent.
Hør lige på mig. Vent! Må jeg ikke tale med dig?
-Stop. Jeg vil tale med dig. -Hvad er der?
Du spurgte, hvad jeg ville, og nu har jeg svaret.
Jeg vil være sammen med dig.
Jeg beder dig.
Jeg elsker dig.
Du kender mig ikke godt nok til at tale om kærlighed.
Og du vil giftes med mig? Så enkelt er det ikke.
Så sig det.
Sig, du ikke vil være sammen med mig.
Sig, du ingen følelser har for mig.
Ben, ægteskab er en stor ting.
Man kan ikke kende nogen i to uger og så foreslå at blive gift.
Det er ikke et TV-show, det er det virkelige liv!
Du vil jo kun giftes, fordi du skal finde en hustru.
Jeg vil ikke miste dig.
Vil du ikke miste mig…
…eller vil du ikke miste din arv?
Beklager, men…
Jeg er ikke svaret.
SEKS MÅNEDER SENERE
Med de to millioner fra serie A-finansieringen
giver vi 20 % af vores aktier.
Det var alt.
Interessant. Din startupvirksomhed er virkelig spændende.
Et optimistisk medie om positivitet i Indonesien.
Ben, jeg elsker din indstilling.
-Tak, hr. -Giv mig en uge, så får du et svar.
Godt, jeg venter spændt.
-Tak. -Mange tak.
Din tidligere medarbejder, som nu er hos os, er forresten virkelig dygtig.
Hvem er dét?
Jeg undskylder endnu en gang, især over for Helen Kusuma,
for min mangel på omtanke og den fejl, jeg har begået.
Det har intet at gøre med WinTV, det er udelukkende min skyld.
Jeg synes, Helen fortjener at finde lykken med den rigtige.
Jeg undskylder igen.
Jeg er ked af det.
Goddag, frk. producer.
Hej! Du godeste! Hvordan har du det?
-Godt, tak. -Wow.
-Undskyld, jeg gik glip af din pitch. -Det gør ikke noget.
-Du ser godt ud. Smuk. -Tak, du er også…
…pæn nok.
-Pæn nok? -Pæn nok.
-Pæn nok.
Jeg har forresten hørt om dig for nylig.
Du gjorde ikke krav på din arv, men startede eget firma.
-Det er noget tid siden. -Virkelig? Jeg hører det først nu.
Jeg er sikker på, hr. Gunadi er stolt.
Og jeg respekterer dig for at have undskyldt til Helen offentligt.
Ingen på indonesisk TV
har nogensinde undskyldt offentligt. Næsten ingen, i hvert fald.
-Næsten ingen. -Det sker i hvert fald sjældent.
Ja, men det er sket før.
Middag i aften?
-I aften? -Ja.
Jeg kan ikke i aften.
Okay.
-I morgen? -I morgen, ja. Klokken 19?
-Det er fint. -Okay.
Godt at se dig.
-I lige måde. -Jeg er glad for at se dig, frk. producer.
-Vi ses. -Vi ses.
FISK
Undskyld, hr.
-Tak. -Okay.
Vi er allerede sultne.
-Perfekt timing. -Ja.
Hr.?
Så…
Hvad er din plan nu?
Hvis vi taler om planer,
vil jeg prøve at bygge mit firma ordentligt op.
Jeg ved ikke, hvad fremtiden bringer, men vi får se.
Men det er kun en plan. Og jeg vil hellere tale om drømme.
Okay.
Er din drøm om at købe en lejlighed gået i opfyldelse?
Undskyld.
-Det er den. -Det er godt!
-Med boliglån. -Det er en start.
-Med en meget lang afdragsordning. -Det er okay.
Jeg er stolt og glad på dine vegne.
-Ja? -Ja, det er dejligt at høre.
Tak.
Du har arbejdet hårdt for det.
Fantastisk.
Besøger du ofte WinTV?
Ikke rigtigt. En gang imellem. Men jeg bruger mere tid med min mor.
-Virkelig? -Ja.
Vi mødes tit og snakker.
Jeg er glad, og det er hun også.
Det er godt at høre.
Tak.
Så har du smagt fisken?
-Okay, lad mig smage. -Okay.
Prøv den.
Hvad siger du?
-Hvordan er den? -Lækker.
Ikke sandt? Jeg sagde det jo.
Hvilken er bedst, den her eller den på din yndlingsrestaurant?
Den her. Måske fordi jeg spiser den med dig.
Hvor plat!
Jeg fór nær vild, da jeg parkerede.
-Vrøvl! Seriøst? -Ja! Jeg har aldrig spist her før.
-Her er masser af pladser. -Jeg ved det.
-Kiara. -Ja?
Ved du godt, jeg elsker at høre dig le og se dig smile?
Og…
Jeg vil gerne være grunden til, at du smiler hver dag.
Det er alt for nu.
-Er det alt for nu? -Ja, det er.
Så må jeg heller ikke holde din hånd?
Okay.
Men jeg kunne holde din.
Du skal absolut have det sidste ord og tage initiativet.
Havde jeg ikke taget initiativet, var vi døde på den ø.
Ja, du har ret.
Tekster af: Anna Jennifer Christiansen